 Caaqil Maxamed Madar Guuleed ayaa isagunna halkaasi ka hadlay, waxaanu yidhi Waxaan aad ula yaabanahay wax aan moodayey in ay dhamaadeen ayaan xalay xasuustay, waar qafaalad la is qafaashay xukun aan maxkamad lahayn oo la isku rido, waxaas waxaan moodayey in aynu ka guurnay inagu oo aynu ka noqonay waxaas wax ka wanaagsan inaynu noqonay, Sillaanyo intii uu hawsha ku jiray ee uu doorashadda doonayey waxay ahayd khudbadiisu in tallo wadaag la leeyahay, waxkasta oo yimaada la isku soo gaadho, khalad wuu dhici karaa laakiin waa inuu jid leeyahay, balankii noo yaalay waxa uu ahaa wax kasta oo yimaadda in tallo wadaag iyo hubsiimo inay ka meelyaalaan, waxaan arkayaa in aanay taasi waxba ka jirin, muwaacimo ayaa la keenay oo Berbera ayaa la keenay oo dad baa u xilsaarnaa, waa la keenay iyo waa la waayey ayuun baa xigtay, halkaana waxaanu u arkaynaa hadii aanu nahay bulshada Berbera ilaa waqooyi, galbeed ee magaalada Hargeysa in masuuliyiinta xidhan arintooda si gaara loogu tashaday oo la wanjalay oo been abuur loo sameeyey, waxaana waajiba in la hor keeno maxkamada si aan anaguna ugu qanacno dadkana u qanciso oo sharciga lagu kala baxo, haddii taasi sii socoto nabadgalyada waa la waayi madaxtinimadda waa la waayiayuu yidhi. 